Pákozd Község Önkormányzatának
	Képviselő-testülete

A 2006. október 6-i alakuló testületi ülés
j e g y z ő k ö n y v e 

						
Napirend:
				
1.	A választási Bizottság tájékoztatója a helyi önkormányzati választás eredményéről.
Előadó: Szalay Pál 
a választási bizottság elnöke
2.   Polgármester eskütétele
      Képviselők eskütétele 
      Polgármester és a képviselők 
      megbízólevelének átadása
Megbízóleveleket átadja:
Szalay Pál a választási bizottság       elnöke
3. Polgármester programjának                        
ismertetése
Előadó: Takács János polgármester
4.   Ügyrendi Bizottság létrehozása, 
tagok megválasztása
Javaslatot előterjeszti:
Takács János polgármester
5. Polgármester illetményének
megállapítása
Javaslatot előterjeszti:
Ügyrendi Bizottság elnöke
6. Szavazatszámláló Bizottság 
létrehozása a titkos szavazás 
lebonyolításához.
Javaslatot előterjeszti:
Takács János polgármester
7. Alpolgármester megválasztása
( titkos szavazással )
Javaslatot előterjeszti:
Takács János polgármester
8.	Alpolgármester és képviselők
tiszteletdíjának megállapítása
Javaslatot előterjeszti:
Takács János polgármester
9.	Megbízás a képviselő-testület
Bizottságai kialakításának,
az SZMSZ módosításának 
előkészítésére
Előadó: Lehelné Dr. Lovászi Rita
jegyző

                                                                             Határozatok:141-144/2006.(X.06.)sz.
határozat

Rendelet: 
13/2006(X.09). sz. rendelet
A települési képviselők és képviselő-testületi bizottsági tagok tiszteletdíjáról. 

	

J e g y z ő k ö n y v

Készült:		Pákozd Község Önkormányzata Képviselő-testületének
                           	2006.október 6-án tartott üléséről.

Az ülés helye:		Polgármesteri Hivatal házasságkötő terme

Jelen vannak:		Takács János polgármester
			Dr. Berzsenyiné Erdélyi Ildikó
			Besenyei Beatrix
			Budai Viktor
			Csordás Zsolt
			Kardos Ferenc
			Kissné Vörösmarti Mária
			Dr. Németh Attila
			Szabó Gábor
			Törzsök Erzsébet

			a képviselő-testület tagjai

			Lehelné Dr. Lovászi Rita

			tanácskozási joggal,

Dr Berzsenyiné Erdélyi Ildikó mint korelnök a Himnusz meghallgatása után köszönti a megjelent kedves vendégeket. Megállapítja, hogy valamennyi képviselő jelen van, az ülés határozatképes. Ismerteti a napirendi pontokat.

A napirendi pontokat 10 igen szavazattal a képviselő-testület elfogadta.

A jegyzőkönyvet Dr. Berzsenyiné Erdélyi Ildikó és Szabó Gábor hitelesíti, amelyet a  képviselő-testület 10 igen szavazattal elfogadott.

Felkéri Szalay Pál urat, a Választási Bizottság elnökét, hogy ismertesse az első napirendi pontot.

1.	A Választási Bizottság tájékoztatója a helyi önkormányzati választás eredményéről

Szalay Pál:   Köszönti a megjelenteket, és örömmel tudatja, hogy a választás során törvénysértés nem volt. Elmondta, hogy a választás végeredményét nem vitatta senki. Köszönetet mond a választási bizottság tagjainak a sikeres munkáért. 
Ismertette a választás eredményét:

Megválasztott polgármester:

				Takács János 				650 szavazattal

Megválasztott képviselők:

				Dr. Németh Attila 			930 szavazattal
				Csordás Zsolt				671 szavazattal
				Szabó Gábor 				670 szavazattal
				Kissné Vörösmarty Mária 		642 szavazattal
				Törzsök Erzsébet			612 szavazattal
				Kardos Ferenc 			553 szavazattal
				Dr. Berzsenyiné Erdélyi Ildikó 	542 szavazattal
				Budai Viktor 				542 szavazattal
				Besenyei Beatrix 			517 szavazattal

Mindenkinek gratulált, és sikeres munkát kívánt. Szerinte vesztes csapat nincs. Van egy aranyérmes (gondol itt a bejutott képviselőkre) és van egy ezüstérmes csapat (be nem jutott képviselőjelöltek).
Az ezüstérmes csapat is tehet a faluért, nem csak az aranyérmesekre kell várni. Segítsenek egymásnak az emberek, és közösen érjenek el célokat. Mindehhez jó munkát kíván. 

Dr. Berzsenyiné Erdélyi Ildikó: Megköszönte a beszámolót, elmondta, hogy a polgármester, és a képviselők eskütétele következik.

2.	A polgármester eskütétele

Dr. Berzsenyiné Erdélyi Ildikó felkéri Budai Lídiát az eskü szövegének előmondására.

Takács János polgármester leteszi az esküt. (Esküokmány a jegyzőkönyvhöz mellékelve)

•	A képviselők eskütétele 

( jegyzőkönyvhöz csatolva )

Dr. Berzsenyiné Erdélyi Ildikó felkéri Budai Lídiát az eskü szövegének előmondására.

A képviselők leteszik az esküt.  (Az eskü szövege a jegyzőkönyvhöz mellékelve)

3.	Polgármester programjának ismertetése

Takács János:   Megköszöni a hivatal dolgozóinak, és a választási bizottság tagjainak a munkáját. Két képviselőtársától szeretne egy jelképes ajándékkal elbúcsúzni. Kéri Bátori Lászlót és Bökönyi Bálintot, hogy vegyék át az ajándékokat.

Takács János:   Ismerteti a programját. (Jegyzőkönyvhöz mellékelve.)
Kéri a képviselőket, hogy fogadják el a programot.

A képviselő-testület 10 igen szavazattal a programot elfogadta.

Takács János: Felkéri Szalay Pált, a Választási Bizottság elnökét, hogy adja át a megbízóleveleket.

4.	Ügyrendi bizottság létrehozása, tagok megválasztása

Takács János:   Előterjeszti személyi javaslatait. Az Ügyrendi Bizottság elnökének Dr. Németh Attilát, tagoknak Dr. Berzsenyiné Erdélyi Ildikót és Szabó Gábort javasolja. 
Az érdekeltek a nyílt ülésen történő választáshoz hozzájárultak.

A képviselő-testület 10 igen szavazattal az alábbi határozatot hozta:

Pákozd Község Önkormányzata
Képviselő-testületének
141/2006.(X.06.)számú határozata

Pákozd Község Önkormányzatának Képviselő-testülete az Ügyrendi Bizottság elnökének Dr. Németh Attilát, tagjainak Dr. Berzsenyiné Erdélyi Ildikót és Szabó Gábort választotta meg.

5.	A polgármester illetményének megállapítása

Takács János polgármester felkéri az Ügyrendi Bizottságot, hogy a következő napirendi pont előkészítését (polgármester illetményének megállapítása) végezze el, majd a napirend tárgyalásának idejére elhagyja a helyiséget.

Az Ügyrendi Bizottság tanácskozásra elvonul.

Dr. Németh Attila: A Bizottság mérlegelve a törvényi lehetőségeket, úgy határozott, hogy a polgármester illetménye és költségtérítése maradjon változatlan összegű.
Az illetménye: bruttó 340.000 Ft/hó, a költségátalánya pedig bruttó 85.000 Ft/hó. Amennyiben ezzel egyetértenek kéri, hogy szavazzanak.

A képviselő-testület 10 igen szavazattal az alábbi határozatot hozta:

Pákozd Község Önkormányzata
Képviselő-testületének 142/2006.(X.06.)számú határozata

Pákozd Község Önkormányzatának Képviselő-testülete Takács János  polgármester illetményét 2006. október 01. napjától  havi bruttó 340.000.-Ft-ban, azaz Háromszáznegyvenezer forintban határozza meg és részére 2006. október 01. napjától illetménye 25%-ának megfelelő mértékű, havi bruttó 85.000.-Ft., azaz Nyolcvanötezer forint összegű költségátalányt határoz meg. 

Fentiek pénzügyi fedezete a 2006. évi költségvetésben biztosított.

Határidő továbbításra a gazdálkodási főelőadónak: azonnal
Felelős: Lehelné Dr. Lovászi Rita jegyző

6.	Szavazatszámláló Bizottság létrehozása a titkos szavazás lebonyolításához

Takács János ismerteti, hogy az alpolgármester választása titkos szavazással történik. A szavazás lebonyolításához szavazatszámláló bizottság szükséges, a feladat ellátására az Ügyrendi Bizottságot javasolja.

A képviselő-testület 10 igen szavazattal a javaslatot elfogadta.

7.	Alpolgármester megválasztása (titkos szavazással)

Takács János: Az alpolgármesteri tisztség ellátására Csordás Zsolt képviselőt javasolja, aki a tisztséget vállalja. Kéri az Ügyrendi Bizottság elnökét a titkos szavazás lebonyolítására. Ennek idejére szünetet rendel el.

Dr. Németh Attila:   Ismerteti a szavazás eredményét, amely szerint Csordás Zsoltot a Képviselő-testület 8 igen, 1 nem, 1 tartózkodás szavazati aránnyal megválasztotta alpolgármesternek.
(A titkos szavazásról készült jegyzőkönyv mellékelve)

A képviselő-testület 8 igen, 1 nem, és 1 tartózkodás szavazati aránnyal az alábbi határozatot hozta:

Pákozd Község Önkormányzata
Képviselő-testületének 143/2006.(X.06.)számú határozata

Pákozd Község Önkormányzatának Képviselő-testülete Csordás Zsoltot alpolgármesternek választotta meg.

8.	Alpolgármester és képviselők tiszteletdíjának megállapítása

Takács János: Az alpolgármester úr tiszteletdíjának, az előző alpolgármester  tiszteletdíjával megegyezően bruttó 42.000 Ft/hó összeget, költségátalányának pedig bruttó 8.400 Ft/hó összeget javasol. 

Csordás Zsolt: Kéri, hogy tiszteletdíja a bizottsági elnökök tiszteletdíjával megegyező összeg, azaz havi bruttó 30.000.-Ft. legyen. Költségátalányt nem kér megállapítani, az esetlegesen felmerült költségeit majd számla ellenében kéri elszámolni.

A képviselő-testület 10 igen szavazattal az alábbi határozatot hozta: 

Pákozd Község Önkormányzata
Képviselő-testületének 144/2006.(X.06.)számú határozata
Pákozd Község Önkormányzatának Képviselő-testülete Csordás Zsolt alpolgármester tiszteletdíját 2006. október 01. napjától havi bruttó 30.000.-Ft-ban, azaz Harmincezer forintban határozza meg.

Fentiek pénzügyi fedezete a 2006. évi költségvetésben biztosított.

Határidő továbbításra a gazdálkodási főelőadónak: azonnal
Felelős: Lehelné Dr. Lovászi Rita jegyző

Takács János: A kiküldésre került anyag tartalmazza a képviselői tiszteletdíjak megállapításának kereteit. Javasolja, hogy a bizottsági tagok 20.000.-Ft-ot, a bizottsági elnökök 30.000.-Ft-ot, a nem képviselő bizottsági tagok 6.000.-Ft-ot kapjanak. A kötelezettségszegés szankciója a kiküldött anyag alapján történjen.

A képviselő-testület 10 igen szavazattal az alábbi rendeletet alkotta.

Pákozd Község Önkormányzata
Képviselő-testületének 13/2006.(IX.09.) sz. rendelete
A települési képviselők és képviselő-testületi bizottsági tagok tiszteletdíjáról. 
(A rendelet külön íven megszövegezve.) 

9. Megbízás a képviselő-testület bizottságai kialakításának, az SZMSZ módosításának előkészítésére

Lehelné Dr. Lovászi Rita: A Testületnek a Szervezeti és Működési Szabályzatát hat hónapon belül felül kell vizsgálnia, kéri, hogy a kiküldött előterjesztésben szereplő tárgyköröket gondolják végig és módosító javaslataikat tegyék meg. A bizottságok meghatározására, a tagok megválasztására a következő Testületi ülésen kerül sor. Javasolja az SZMSZ mielőbbi felülvizsgálatát.

Takács János: Van-e valakinek egészítő javaslata ezzel kapcsolatban?

Besenyei Beatrix: Főiskolai elfoglaltsága miatt kéri, hogy gondolják át, hogy a továbbiakban az ülések hétfőnként kerüljenek megtartásra.

Takács János: Javasolja, hogy a soron következő ülés október 30-án kerüljön megtartásra.

A képviselő-testület 10 igen szavazattal a javaslatot elfogadta.

Több napirend nem lévén Takács János az ülést bezárta.

K.m.f.

	Takács János 	    					Lehelné Dr. Lovászi Rita
	polgármester	               					 jegyző

Dr. Berzsenyiné Erdélyi Ildikó		        Szabó Gábor
        települési képviselő,	     	    települési képviselő,
           mint hitelesítő		      mint hitelesítő